《仙吕·后庭花·西风黄叶疏》
元代·吕止庵

西风黄叶疏，一年音信无。要见除非梦，梦回总是虚，犹兀自暂时节相聚，新近来和梦无。

西风黄叶稀，南楼北雁飞。揾妾灯前泪，缝君身上衣。约归期，清明相会，雁还也人未归。

作者简介：吕止庵，别有吕止轩，疑即一人。生卒、经历不详。散曲作品内容感时悲秋，自伤落拓不遇，间有兴亡之感，可能是一宋亡不仕的遗民。明·朱权《太和正音谱》评其词"如晴霞结绮"。以后庭花十首得盛名。今存北词谱及阳春白雪中。所做散曲作品现存小令三十三首，套数四套。